Številka: 013-3/2022/

Datum: 7.11. 2023

### ZAPISNIK

**10. seje Sveta za invalide Republike Slovenije,**

7. 11. 2023, ob 10.00

MDDSZ - S3 sejna soba pritličje, Štukljeva 44, Ljubljana / MS Teams

**Navzoči člani:** Tanja Dular (MDDSZ), Mateja Urbančič (MF), Damijan Jagodic (MZ), Simon Žorga (MK), Vojmir Drašler (MZI), mag. Saša Zabukovec (MIZŠ), mag. Simona Smolej Jež (IRSSV), Karl Destovnik (ZIZRS), Drago Perkič (ZZZS), mag. Mateja Toman (INV. ORG), Brane But (INV.ORG), Anton Petrič (INV. ORG), dr. Katja Vadnal (INV. ORG), Klavdija Poropat (INV. ORG) in Emir Okanović (INV. ORG).

**Odsotni:** Jadranka Kološa Rop (MJU), Lidija Šubelj (ZPIZ), Lea Kovač (ZRSZ), dr. Aleksandra Tabaj (URI Soča), Samo Rumež, prof. (SOUS) in Drago Koprčina (INV. ORG).

**Ostali navzoči:** Mojca Korenjak (tolmačka) in Saša Mlakar (MDDSZ)

**PREDLAGAN DNEVNI RED 10. seje tretjega mandata Sveta za invalide RS:**

1. Potrditev zapisnika 9. seje Sveta za invalide RS

2. Poročilo predsednice o sestanku na Ministrstvu za pravosodje glede Zakona o

spremembah in dopolnitvah Zakona o Varuhu človekovih pravic

3. Poslanica ob mednarodnem dnevu invalidov.

4. Razno

**Ad.1**

V uvodu je člane Sveta za invalide RS predsednica mag. Mateja Toman lepo pozdravila in pojasnila, da je tokratna seja hibridna.

Po potrditvi, da je seja sklepčna, je dala na obravnavo dnevni red, ki so ga člani potrdili. Nato je dala na obravnavo zapisnik prejšnje seje, ki so ga prejeli člani v pregled in nanj ni bilo več pripomb. Dodala je še, da so bili sklepi iz prejšnjega zapisnika vsi realizirani. Žal pa se nanje niso odzvali Ministrstvo za delo, družino, socialne zadeve in enake možnosti, Ministrstvo za socialno prihodnost ter Ministrstvo za finance.

**SKLEP 1.1: Dnevni red je bil sprejet soglasno.**

**SKLEP 1.2: Zapisnik 9. seje Sveta za invalide RS je bil potrjen soglasno.**

**SKLEP 1.3: Ponovno se pošlje pismen poziv Ministrstvu za delo, družino, socialne zadeve in enake možnosti za sklic sestanka s Svetom za invalide RS glede predloga Zakona o spremembah in dopolnitvah Zakona o Varuhu človekovih pravic in predloga Zakona o Svetu za invalide RS.**

**SKLEP 1.4: Ponovno se pošlje pismen poziv Ministrstvu za socialno prihodnost, da posreduje originalni osnutek Strategije RS za deinstitucionalizacijo v socialnem varstvu za obdobje 2024 – 2034 ter časovnico s finančnim pregledom izvedbe predvidenih ukrepov.**

**SKLEP 1.5: Ponovno se pošlje pismen poziv Ministrstvu za finance, da pošlje prihodnje realne finančne načrte za financiranje ukrepov, predvidenih v Strategiji RS za deinstitucionalizacijo v socialnem varstvu, ter tudi drugih storitev namenjenih invalidom, glede na prihajajoče varčevalne ukrepe, ki bodo uvedeni zaradi sanacije posledic poplav in plazov, ki so prizadeli Slovenijo.**

**Ad.2**

Predsednica je v nadaljevanju predstavila obisk na Ministrstvu za pravosodje glede obravnavanega Zakona o spremembah in dopolnitvah Zakona o Varuhu človekovih pravic, katerega so se poleg nje udeležili tudi Lea Kovač, Brane But, Karl Destovnik in Dane Kastelic. Sprejela jih je ministrica dr. Dominika Švarc Pipan s sodelavci, ki so sodelovali pri pripravi predloga sprememb Zakona o varuhu človekovih pravic. Po tem, ko so bili ministrici pojasnjeni pomisleki zoper predlagani zakon in da je na podlagi 33. člena Konvencije o pravicah invalidov pripravljen Zakon o Svetu za invalide RS, je ministrica obljubila, da bodo umaknili člen iz predlaganega zakona, ki predlaga Varuha človekovih pravic kot odgovorni organ za uresničevanje 33. člena Konvencije o pravicah invalidov, ter o tem seznanii MDDSZ. Vsi udeleženi na sestanku so podali mnenje, da je bil sestanek uspešen in so skupnega mnenja, da je potrebno podpreti predlagan Zakon o Svetu za invalide RS.

**SKLEP 2.1: Člani Sveta za invalide RS so se seznanili s sestankom predsednice na Ministrstvu za pravosodje.**

**Ad.3**

Člani Sveta za invalide RS so že pred sejo Sveta prejeli pobudo predsednice, ki je predlagala temo »Volilna pravica za vse.« v Poslanici Sveta za invalide RS ob mednarodnem dnevu invalidov, ki se je navezovala na prihajajoče volitve Evropskega parlamenta, obenem pa se je navezala tudi na letošnjo temo Organizacije združenih narodov: »Združeni v akciji za reševanje in doseganje ciljev trajnostnega razvoja za, z in s strani invalidov.«. Člani so Poslanico prebrali in se strinjali s predlagano pobudo. Ob tem sta bila podana dva predloga. Prvi se je nanašal na manjši popravek (v prvem odstavku je bil dodan zapis: »temeljne človekove pravice in svoboščine«)., drugi predlog pa je bila pobuda Emirja Okanovića, da se v poslanici doda poziv k prizadevanjem za prenehanje vojn na kriznih območjih.

**SKLEP 3.1: Poslanica je bila sprejeta z vkjučenima pobudama. Člani Sveta lahko morebitne dodatne predloge popravkov posredujejo do konca tedna.**

**Ad.4 Razno:**

Pod točko razno je bilo v zvezi z napovedano novelo Zakona o osebni asistenci pojasnjeno, da predlog še ni pripravljen za nadaljnjo obravnavo, Na osnutek bilo na MDDSZ poslanih za več kot 1.200 strani pripomb in pobud, ki jih na ministrstvu še niso uspeli v celoti pregledati.

Predsednica je podala informacijo, da je bil v zvezi z Zakonom o osebni asistenci in Zakonom o dolgotrajni oskrbi izveden posvet NSIOS, na katerem so informacije podali predstavniki obeh pristojnih ministrstev (MDDSZ in MSP). Posvet je bilo možno spremljati tudi prek spleta. Prisotni na posvetu so izrazili zaskrbljenost glede postopne implementacije dogotrajne oskrbe, ki jo številni nujno potrebujejo že sedaj.

Klaudija Poropat je opozoria na prekratke roke za možnost oddaje komentarjev na predloge zakonov in pri tem izpostavila spremembo Zakona o invaidskih organizacijah (sprememba 26. člena). Tanja Dular je pojasnila, da bo rok za obravnavo predmetnega predoga zakona podaljšan, in dodala, da na MDDSZ sprejemajo vse pripombe in pobude tudi, če so podane po izteku rokov za javno obravnavo.

Pripravlja se nov Zakon o medijih (Ministrstvo za kulturo), ki bo zagotavljal dostop do medijskih storitev.

Predsednica je zaključila sejo.

Zaključek seje: 11.10

Pripravila:

Saša Mlakar mag. Mateja TOMAN

SEKRETAKA P R E D S E D N I CA